Boson skalar

Boson skalar ialah boson spin kosong. Boson bermakna fungsi gelombang zarah bersimetri di bawah penukaran zarah dan maka menuruti statistik Bose–Einstein. teorem spin-statistik mengatakan bahawa semua boson mempunyai spin nilai integer; skalar ini menetapkan nilai tersebut sebagai kosong.

Namaboson skalar timbul daripada teori medan kuantum, yang menghendaki agar medan-medan zarah spin kosong berubah seperti skalar di bawah transformasi Lorentz (iaitu tak varian Lorentz).

Boson pseudoskalar ialah boson skalar yang mempunyai pariti ganjil, manakala boson skalar "biasa" mempunyai pariti genap.

Contoh

Skalar
 Satu-satunya boson skalar asas di dalam Model Piawai fizik zarah ialah boson Higgs, di mana kewujudannya berjaya disahkan pada 14 Mac 2013 di Pelanggar Hadron Besar. Dengan pengesahan ini, Hadiah Nobel dalam fizik pada tahun 2013 dianugerahkan kepada Peter Higgs dan François Englert.
 Pelbagai zarah komposit yang diketahui ialah boson skalar, contohnya zarah alfa dan meson skalar.
 teori-φ⁴, sebuah teori medan kuantum yang popular, menggunakan medan-medan boson skalar seperti yang diamalkan di dalam kebanyakan buku pengenalan teori medan kuantum, sebagai sebuah model mainan, memperkenalkan konsep-konsep asas medan tersebut.

Pseudoskalar
 Tiada pseudoskalar asas di dalam Model Piawai, tetapi ada meson pseudoskalar, seperti pion.